proxectonos/corpus_dominio_legal_administrativo_tmp huggingface dataset:
RESOLUCIÓN do 16 de novembro de 2020 pola que se ordena a publicación do Acordo do Consello da Xunta de Galicia, do 12 de novembro de 2020, polo que se aproba a modificación da relación de postos de traballo da Axencia para a Modernización Tecnolóxica de Galicia.
Consellería de Facenda e Administración Pública — III. Outras disposicións — 25/11/2020

A aprobación da modificación da relación de postos de traballo da Axencia para a Modernización Tecnolóxica de Galicia xustifícase polas necesidades funcionais e organizativas actuais.
En consecuencia, por proposta da directora da axencia, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 12 de novembro de 2020, adoptou o seguinte
Primeiro. Aprobar a modificación da relación de postos de traballo da Axencia para a Modernización Tecnolóxica de Galicia, nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 12 de novembro de 2020, relativo á aprobación da modificación da relación de postos da Axencia para a Modernización Tecnolóxica de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 16 de novembro de 2020
Modificación:
– No centro de destino «ÁREA DE MODERNIZACIÓN DAS ADMINISTRACIÓNS PÚBLICAS», o posto «PX.A11.00.004.15770.050.-XEFATURA DEPARTAMENTO MODERNIZ. ADMÓN. DE XUSTIZA» muda o código da columna de «Adscrición administracións públicas» a «A20(11).-Adscrición indistinta a funcionarios da Xunta de Galicia, Estado e CC.AA., persoal estatutario do Sergas e Administración local».
RESOLUCIÓN do 18 de novembro de 2020 pola que se dá publicidade das axudas concedidas ao abeiro da Resolución do 27 de decembro de 2019 pola que se establecen as bases reguladoras e se convocan para o ano 2020, en réxime de concorrencia competitiva, as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020 (código de procedemento IN500A).
Axencia Galega da Industria Forestal — III. Outras disposicións — 25/11/2020

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas ao abeiro da Resolución do 27 de decembro de 2019 pola que se establecen as bases reguladoras e se convocan para o ano 2020, en réxime de concorrencia competitiva, as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020 e que figuran no anexo I desta resolución.
O crédito destinado a esta convocatoria foi de 10.450.924,80 euros (cofinanciamento Feader nun 75 %), distribuídos en 3.045.454,45 euros para a anualidade 2020 e 7.405.470,35 euros para a anualidade 2021 e con cargo á aplicación orzamentaria 09.A4.741A.770.0, código de proxecto 2018 00009.
Santiago de Compostela, 18 de novembro de 2020
CORRECCIÓN DE ERROS. Orde do 12 de novembro de 2020 pola que se modifica a adscrición de determinadas fundacións de interese galego e se ordena a súa adscrición ás consellerías competentes para o exercicio das funcións de protectorado.
Vicepresidencia primeira e Consellería de Presidencia, Xustiza e Turismo — III. Outras disposicións — 25/11/2020

Advertidos erros na devandita orde, publicada no DOG núm. 234, do 19 de novembro de 2020, é necesario facer as seguintes correccións:
Na páxina 45714 , no punto terceiro.2 dos feitos, onde di: «Vicepresidencia segunda e Consellería de Economía, Empresa e Innovación», debe dicir: «Consellería de Emprego e Igualdade».
E na páxina 45715, no artigo 1, onde di: «Vicepresidencia segunda e Consellería de Economía, Empresa e Innovación», debe dicir: «Consellería de Emprego e Igualdade».
EXTRACTO da Resolución do 13 de novembro de 2020 pola que se dá publicidade do Acordo do Consello de Dirección que modifica as bases reguladoras dos préstamos previstos no Instrumento financeiro préstamos pemes Galicia-programa operativo Feder Galicia 2014-2020 (código de procedemento IG534C).
Instituto Galego de Promoción Económica — III. Outras disposicións — 20/11/2020

BDNS (Identif.): 519667.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Modificación de beneficiarios
Modifícase o punto 1 do artigo 1 de Beneficiarios, que queda redactado do seguinte xeito:
1. Poderán ser beneficiarios dos préstamos regulados nestas bases aquelas pequenas, medianas ou microempresas conforme a definición establecida pola Comisión Europea no anexo I do Regulamento (UE) 651/2014 (DOUE L 187, do 26 de xuño), da Comisión, do 17 de xuño de 2014, polo que se declaran determinadas categorías de axuda compatibles co mercado interior en aplicación dos artigos 107 e 108 do Tratado UE (en diante, Regulamento (UE) 651/2014), que cumpran os seguintes requisitos:
a) Realizar unha iniciativa empresarial nun centro de traballo, obxecto do proxecto de investimento, localizado na Comunidade Autónoma de Galicia, salvo nas modalidades de préstamos que no anexo I eximan expresamente deste requisito.
b) Cumprir as condicións establecidas especificamente para a correspondente modalidade de préstamo, conforme os requisitos que se detallan no anexo I.
c) Achegar para o proxecto de investimento unha contribución financeira mínima do 25 % do proxecto, exenta de calquera tipo de apoio público.
En préstamos destinados ao financiamento de capital de explotación non será de aplicación este requisito nin tampouco necesaria a execución dun proxecto de investimento. As referencias realizadas nestas bases ao «proxecto de investimento» e a «conceptos de investimento» entenderanse realizadas ao «proxecto financiable» e a «conceptos financiables».
Segundo. Modificación do importe
Establécese a liña de préstamos directos do Igape Préstamos IFI extraordinarios COVID-19, polo importe máximo de 10.000.000 €, con cargo á partida orzamentaria 09.A1-741A-8310 e cos seguintes importes e distribución plurianual: 2.000.000 € para o ano 2020 e 8.000.000 € para o ano 2021.
Santiago de Compostela, 13 de novembro de 2020
EXTRACTO da Orde do 18 de novembro de 2020 pola que se regula o procedemento para o recoñecemento a adegas do dereito a préstamos de campaña no ano 2020 garantidos polo Instrumento financeiro de xestión centralizada Feader 2014-2020, no marco do Programa de desenvolvemento rural de Galicia 2014-2020, cofinanciado polo Fondo Europeo Agrícola de Desenvolvemento Rural (Feader) (código de procedemento MR364A).
Consellería do Medio Rural — III. Outras disposicións — 20/11/2020

BDNS (Identif.): 534346.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
Poderán acollerse a estas axudas as pemes agroalimentarias que sexan titulares de adegas de elaboración de viño acollido ás denominacións de orixe e indicacións xeográficas protexidas vitivinícolas galegas.
Segundo. Obxecto
Esta orde ten por obxecto regular o procedemento para o recoñecemento do dereito á subscrición de préstamos de campaña a adegas de elaboración de viño na campaña 2020, garantidos polo Instrumento financeiro de xestión centralizada Feader 2014-2020, no marco do Programa de desenvolvemento rural de Galicia 2014-2020.
Terceiro. Bases reguladoras
Orde do 18 de novembro de 2020 pola que se regula o procedemento para o recoñecemento a adegas do dereito a préstamos de campaña no ano 2020 garantidos polo Instrumento financeiro de xestión centralizada Feader 2014-2020, no marco do Programa de desenvolvemento rural de Galicia 2014-2020, cofinanciado polo Fondo Europeo Agrícola de Desenvolvemento Rural (Feader) (código de procedemento MR364A).
Cuarto. Importe
As axudas previstas nesta orde financiaranse con cargo ao orzamento xeral da Comunidade Autónoma de Galicia para o ano 2020 cunha dotación de 6.000.000 €.
Quinto. Prazo de presentación de solicitudes
O prazo de presentación de solicitudes para esta convocatoria será dun mes contado a partir do día seguinte ao de publicación desta orde.
Santiago de Compostela, 18 de novembro de 2020
RESOLUCIÓN do 11 de novembro de 2020 pola que se resolve o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 20/11/2020

A Axencia Galega de Innovación (Gain), dada a súa condición de organismo público de investigación tal e como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, de ciencia, tecnoloxía e innovación.
Por Resolución do 23 de xuño de 2020 (DOG núm. 158, do 7 de agosto) anunciouse a convocatoria de persoal investigador, conforme o establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección e de acordo co sinalado no artigo 9 e seguintes da convocatoria, o tribunal elevou á Dirección da Axencia Galega de Innovación a proposta a favor dos aspirantes seleccionados.
Por todo iso, en virtude das atribucións do Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, modificado polo Decreto 125/2016, do 1 de setembro, e polo Decreto 85/2019, do 4 de xullo, esta dirección
Primeiro. Contratar como persoal laboral da Axencia Galega de Innovación, na modalidade de investigador distinguido, as persoas que se indican no anexo.
Segundo. Contra esta resolución cabe interpor recurso de alzada perante a Presidencia da Axencia Galega de Innovación no prazo dun (1) mes contado desde o seguinte ao da súa publicación.
Santiago de Compostela, 11 de novembro de 2020
RESOLUCIÓN do 9 de novembro de 2020 de cesamento dunha persoa membro do Comité de Ética da Investigación da Coruña-Ferrol.
Consellería de Sanidade — II. Autoridades e persoal — 20/11/2020

A presidenta do Comité de Ética da Investigación de A Coruña-Ferrol enviou o día 8.10.2020 un escrito á Xerencia do Servizo Galego de Saúde no que comunica a renuncia dunha persoa como membro do Comité de Ética da Investigación de A Coruña-Ferrol.
Antecedentes:
Mediante a Resolución do 1 de febreiro de 2018, que se publicou no
Diario Oficial de Galicia
do 9 de febrero de 2018, concedeuse a renovación da acreditación do Comité de Ética da Investigación de A Coruña-Ferrol, estableceuse a súa sede e nomeáronse como membros as persoas que se relacionaban no seu anexo.
Entre as persoas que se relacionaban no anexo figuraba Begoña Graña Suárez, que renuncia agora á súa condición de membro do comité.
O Decreto 137/2019, do 10 de outubro, polo que se establece a estrutura orgánica do Servizo Galego de Saúde dispón no artigo 5.7 que se adscribe á Xerencia do Servizo Galego de Saúde o Comité Autonómico de Ética da Investigación de Galicia, ou órgano que o substitúa.
Consideracións legais e técnicas:
O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que as persoas membros deste comité «serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres».
O punto 7 do artigo 5 dispón que «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo audiencia do/da interesado/a».
Acerca da composición numérica, en concreto, o punto 1 do mesmo artigo sinala que «estará formado por un mínimo de nove e un máximo de vinte e cinco membros, de maneira que se asegure a independencia, competencia e experiencia na toma de decisións e no cumprimento das súas funcións».
Na actualidade, o comité axústase na súa composición aos citados topes numéricos.
Logo de ver o que se expuxo, e de acordo coa proposta que efectuou o xerente do Servizo Galego de Saúde,
O cesamento, por causa de renuncia, de Begoña Graña Suárez como membro do Comité de Ética da Investigación da Coruña-Ferrol.
Santiago de Compostela, 9 de novembro de 2020
RESOLUCIÓN do 17 de novembro de 2020 pola que se dá publicidade da resolución de concesión do concurso Eduemprende Idea 2020, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos.
Instituto Galego de Promoción Económica — III. Outras disposicións — 24/11/2020

Mediante a Resolución do 20 de maio de 2020 (DOG núm. 106, do 2 de xuño), publicáronse as bases reguladoras do concurso Eduemprende Idea 2020, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos, e procedeuse á súa convocatoria para o exercicio 2020 en réxime de concorrencia competitiva.
As ditas bases establecen no seu artigo 9.2 que a resolución será obxecto de publicación no
Diario Oficial de Galicia
e na páxina web do Igape no enderezo www.tramita.igape.es, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da Resolución de concesión do 4 de novembro de 2020 do concurso Eduemprende Idea 2020, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. A Resolución do 4 de novembro de 2020 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 17 de novembro de 2020
RESOLUCIÓN do 16 de novembro de 2020 pola que se dá publicidade das axudas concedidas ao abeiro da Resolución do 19 de novembro de 2019 pola que se establecen as bases reguladoras para a concesión, en réxime de concorrencia competitiva, de subvencións para actuacións de mellora das infraestruturas dos establecementos turísticos de aloxamento e de restauración da Comunidade Autónoma de Galicia, e se establece a súa convocatoria para o ano 2020.
Axencia Turismo de Galicia — III. Outras disposicións — 24/11/2020

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 24 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 11.A2.761A.770.0, proxecto 2015 00005, crédito orzamentario 1.500.000 €, que figuran no anexo I e no anexo II desta resolución, concedidas ao abeiro da Resolución do 19 de novembro de 2019, da Axencia Turismo de Galicia, pola que se establecen as bases reguladoras para a concesión, en réxime de concorrencia competitiva, de subvencións para actuacións de mellora das infraestruturas dos establecementos turísticos de aloxamento e de restauración da Comunidade Autónoma de Galicia, e se establece a súa convocatoria para o ano 2020
Santiago de Compostela, 16 de novembro de 2020
CORRECCIÓN DE ERROS. Decreto 169/2020, do 24 de setembro, polo que se aproba o cambio de titularidade a prol da Xunta de Galicia da estrada provincial OU-0804 Alto do Covelo (OU-533)-A Veiga, desde o punto quilométrico 0+000 ao punto quilométrico 11+520.
Consellería de Infraestruturas e Mobilidade — III. Outras disposicións — 24/11/2020

Advertido un erro no citado decreto, publicado no
Diario Oficial de Galicia
número 204, do xoves, 8 de outubro de 2020, cómpre facer a seguinte corrección:
Na páxina 38802, onde di:
Debe dicir:
CORRECCIÓN DE ERROS. Orde do 6 de novembro de 2020 pola que se regulan os criterios e o procedemento de distribución de máscaras entre o alumnado matriculado en educación primaria, educación secundaria obrigatoria e educación especial en centros docentes públicos dependentes desta consellería e en centros privados concertados no curso 2020/21 (código de procedemento ED330E).
Consellería de Cultura, Educación e Universidade — III. Outras disposicións — 24/11/2020

Advertido un erro no parágrafo segundo do artigo 3.2. da citada orde publicada no Diario Oficial de Galicia núm. 230, do 13 de novembro de 2020, cómpre efectuar a súa corrección na páxina 45066:
Onde di: «(recadro 432)», debe dicir: «(recadro 435)».
ORDE do 13 de novembro de 2020 pola que se autoriza a inclusión da escola de música Casa da Música de Chantada no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Universidade — III. Outras disposicións — 24/11/2020

O representante da Asociación Cultural Casa da Música solicita a inscrición da escola de música Casa da Música de Chantada no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993 que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial de Lugo achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1. Inscrición no rexistro de escolas de música
Autorizar a inclusión, no Rexistro de Escolas de Música e Danza da Comunidade Autónoma de Galicia, da escola de música que se sinala:
Denominación: escola de música Casa da Música de Chantada.
Provincia: Lugo.
Concello: Chantada.
Localidade: Chantada.
Enderezo: praza de Galicia, nº 1.
Código do centro: 27020975.
Titular: Asociación Cultural Casa da Música.
Artigo 2. Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993, e aos servizos de inspección correspondentes.
Artigo 3. Modificación da autorización
O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de novembro de 2020
RESOLUCIÓN do 16 novembro de 2020 pola que se amplía o prazo establecido no artigo 30.1 da Resolución do 3 de agosto de 2020 pola que se establecen as bases reguladoras e se anuncia a convocatoria de subvencións para proxectos de enerxía fotovoltaica, para os anos 2020 e 2021, cofinanciadas polos fondos comunitarios derivados do programa operativo Feder Galicia 2014-2020 (DOG número 161, do 12 de agosto).
Axencia Instituto Enerxético de Galicia — III. Outras disposicións — 23/11/2020

O prazo máximo para resolver e notificar as resolución deste procedemento será de catro meses, contados desde a data de presentación da solicitude (artigo 4 da resolución).
O prazo para presentar solicitudes das axudas remata o 1 de decembro de 2020 (artigo 3.3 da resolución).
De acordo co disposto no artigo 30.1 das bases reguladoras das axudas, a data límite para solicitar un anticipo, unha vez notificada a resolución de concesión, será o 1 de decembro de 2020.
O artigo 32 da Lei 39/2015, do 1 de outubro, do procedemento administrativo común das administracións públicas (LPACAP), establece que a ampliación de prazo poderá acordarse de oficio ou por instancia de parte antes do vencemento do prazo de que se trate e se as circunstancias así o aconsellan.
No presente procedemento de concesión de axudas os solicitantes non poden iniciar o proxecto ata ter presentado a solicitude de axuda, e moitos dos solicitantes esperan a que se lles notifique a resolución de concesión da axuda para empezar os traballos. A día de hoxe aínda non se ditou resolución de concesión e, polo tanto, non se pode solicitar o pagamento de anticipos, que teñen como data límite de solicitude o 1 de decembro de 2020.
Por todo o anterior, sobre a base dos requisitos e condicións previstos na normativa anteriormente citada,
Primeiro. Modificar a data límite que figura no artigo 30.1 das bases reguladoras para solicitar un anticipo, ampliando o prazo ata o 28 de febreiro de 2021.
Segundo. De acordo co disposto no artigo 32.3 da LPACAP, contra o presente acordo non cabe recurso de ningún tipo.
Santiago de Compostela, 16 de novembro de 2020
EXTRACTO da Resolución do 20 de novembro de 2020 pola que se amplían os prazos de duración do programa Bono turístico #QuedamosenGalicia e de presentación de solicitudes (códigos de procedemento TU985A e TU985B).
Axencia Turismo de Galicia — III. Outras disposicións — 23/11/2020

BDNS (Identif.): 516819.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro. Prazo de presentación de solicitudes
O prazo para a presentación de solicitudes amplíase ata o dia 10 de decembro de 2020 (incluído).
Santiago de Compostela, 20 de novembro de 2020
DECRETO 193/2020, do 5 de novembro, polo que se declara en concreto a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria na OU-105 (Seixalbo), 2ª fase, de clave OU/18/094.06, no concello de Ourense.
Consellería de Infraestruturas e Mobilidade — III. Outras disposicións — 23/11/2020

Antecedentes:
Primeiro. O día 19 de agosto de 2019 publicouse no Diario Oficial de Galicia, número 155, o Anuncio do 31 de xullo de 2019 polo que se somete ao trámite de información pública a separata do proxecto de construción de mellora da seguridade viaria na OU-105 (Seixalbo), 2ª fase, de clave OU/18/094.06, así como a relación individual de bens, dereitos e propietarios afectados polo proxecto referido.
Segundo. Tras a análise das alegacións, informes e certificados presentados, o 14 de outubro de 2020 apróbase o expediente de información pública e o proxecto de construción de mellora da seguridade viaria na OU-105 (Seixalbo), 2ª fase, de clave OU/18/094.06.
Este proxecto ten por obxecto o desenvolvemento do proxecto construtivo que comprende desde o punto quilométrico 0+800 ata o 1+150 aproximadamente, e o obxectivo é a mellora da seguridade viaria da OU-105 na contorna do tanatorio de Ourense, mediante unha reordenación da sección transversal, optimizando a circulación de peóns e o tráfico rodado. Encóntrase todo o treito no termo municipal de Ourense.
A competencia para a execución da expropiación forzosa, no ámbito das estradas non incorporadas á Rede do Estado, con itinerarios que se desenvolvan integramente no seu territorio, correspóndelle á Comunidade autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día cinco de novembro de dous mil vinte,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de mellora da seguridade viaria na OU-105 (Seixalbo), 2ª fase, de clave OU/18/094.06.
Santiago de Compostela, cinco de novembro de dous mil vinte
RESOLUCIÓN do 13 de novembro de 2020 pola que se ordena a publicación do Acordo do Pleno do 12 de novembro de 2020 polo que se aproba a modificación da relación de postos de traballo do Consello de Contas de Galicia.
Consello de Contas de Galicia — III. Outras disposicións — 23/11/2020

A vixente relación de postos de traballo (RPT) do Consello de Contas de Galicia foi aprobada polo Acordo do Pleno do 7 de xuño de 2017 (DOG núm. 123, do 29 de xuño; corrección de erros DOG núm. 131, do 11 de xullo), tras a entrada en vigor da Lei 8/2015, do 7 de agosto, de reforma da Lei 6/1985, do 24 de xuño, do Consello de Contas.
O dito acordo perseguía o dobre obxectivo de adecuar os postos de traballo ás necesidades e novas competencias da Institución; e de modificar o procedemento ordinario de provisión de postos de traballo que, por disposición do artigo 17.5 da lei, pasara a ser o concurso específico.
Transcorridos case tres (3) anos desde a súa publicación, a adecuación revélase insuficiente tanto no número de efectivos como nos perfís profesionais e nivel de cualificación.
En consecuencia, unha vez consultadas as organizacións sindicais presentes na Mesa Xeral de Negociación do persoal funcionario desta Institución, o Pleno do Consello de Contas de Galicia, na súa sesión do día 12 de novembro de 2020, adoptou o seguinte
Primeiro. Modificar a vixente relación de postos de traballo do Consello de Contas no nos termos que se sinalan no anexo deste acordo, como consecuencia das súas necesidades organizativas e funcionais actuais.
Segundo. Ordenar a publicación no
Diario Oficial de Galicia
(DOG) para os efectos de entrada en vigor a partir do día seguinte ao da súa publicación.
Visto o acordo adoptado polo Pleno na súa reunión do 12 de novembro de 2020, relativo a aprobación da modificación da relación de postos de traballo do Consello de Contas de Galicia, coa finalidade de cumprir o dito acordo, dispoño que se publique no DOG como anexo a esta resolución.
Santiago de Compostela, 13 de novembro de 2020
Amortizacións.
Amortízanse os seguintes postos de traballo:
Creacións.
Créanse os seguintes postos de traballo:
Modifícase a denominación, nivel e formación específica do seguinte posto:
DECRETO 196/2020, do 26 de novembro, polo que se nomea director xeral de Defensa do Monte a Manuel Rodríguez Vázquez.
Consellería do Medio Rural — II. Autoridades e persoal — 27/11/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural e logo de deliberación do Consello da Xunta de Galicia na súa reunión do día vinte e seis de novembro de dous mil vinte,
Nomeo director xeral de Defensa do Monte a Manuel Rodríguez Vázquez.
Santiago de Compostela, vinte e seis de novembro de dous mil vinte
ORDE do 20 de novembro de 2020 pola que se dispón o cesamento do presidente da Autoridade Portuaria da Coruña.
Consellería do Mar — II. Autoridades e persoal — 27/11/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, establece no seu artigo 31, número 1, que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no dito precepto, o Consello da Xunta de Galicia acordou, o 16 de setembro de 2010, facultar a persoa titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
O cesamento de Enrique Losada Rodríguez como presidente da Autoridade Portuaria da Coruña, agradecéndolle os servizos prestados.
Santiago de Compostela, 20 de novembro de 2020
DECRETO 195/2020, do 26 de novembro, polo que se dispón que cese Tomás Fernández-Couto Juanas como director xeral de Defensa do Monte.
Consellería do Medio Rural — II. Autoridades e persoal — 27/11/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día vinte e seis de novembro de dous mil vinte,
Que cese Tomás Fernández-Couto Juanas como director xeral de Defensa do Monte, agradecéndolle os servizos prestados.
Santiago de Compostela, vinte e seis de novembro de dous mil vinte
ORDE do 17 de novembro de 2020 pola que se nomean o presidente e os vicepresidentes do Consello Regulador da Denominación de Orixe Protexida Mexillón de Galicia-Mejillón de Galicia, tras o proceso electoral convocado mediante a Orde do 8 de xullo de 2020.
Consellería do Mar — II. Autoridades e persoal — 26/11/2020

Tal e como establece a Orde do 8 de xullo de 2020 pola que se convocan eleccións e se ditan normas para a renovación dos membros do Pleno do Consello Regulador da Denominación de Orixe Protexida Mexillón de Galicia-Mejillón de Galicia (DOG núm. 163, do 14 de agosto de 2020), unha vez proclamadas as persoas vogais electas por Acordo da Xunta Electoral do 28 de outubro de 2020, este órgano procedeu á convocatoria do Pleno do Consello Regulador o día 13 de novembro de 2020.
Na dita sesión, presidida pola conselleira do Mar, as persoas vogais electas, todas presentes, tomaron posesión dos seus cargos e quedou constituído o Pleno. A seguir, na mesma sesión, o Consello en Pleno elixiu por maioría as persoas que van exercer os cargos de presidente/a e vicepresidentes/as, e a orde de prelación destes últimos.
Polo tanto, de acordo coas atribucións que teño conferidas polo Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores, e seguindo o establecido na Orde do 8 de xullo de 2020,
Artigo único. Noméanse as persoas que ocuparán os cargos da Presidencia e vicepresidencias do Consello Regulador da Denominación de Orixe Protexida Mexillón de Galicia-Mejillón de Galicia, tras o proceso electoral convocado pola Orde do 8 de xullo de 2020.
Presidencia: Depuradora de Moluscos La Sirena (Linamar, S.L.), representada por Adelina María Solla Sanmartín.
Vicepresidencia primeira: Francisco Antonio Alcalde García.
Vicepresidencia segunda: Conservas Antonio Alonso, S.A., representada por Iván Alonso-Jáudenes Curbera.
Santiago de Compostela, 17 de novembro de 2020
ORDE do 20 de novembro de 2020 pola que se dispón o cesamento do presidente da Autoridade Portuaria de Vigo.
Consellería do Mar — II. Autoridades e persoal — 27/11/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, establece no seu artigo 31, número 1, que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no dito precepto, o Consello da Xunta de Galicia acordou, o 16 de setembro de 2010, facultar a persoa titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
O cesamento de Enrique César López Veiga como presidente da Autoridade Portuaria de Vigo, agradecéndolle os servizos prestados.
Santiago de Compostela, 20 de novembro de 2020
ORDE do 20 de novembro de 2020 pola que se dispón o cesamento da presidenta da Autoridade Portuaria de Vilagarcía de Arousa.
Consellería do Mar — II. Autoridades e persoal — 27/11/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, establece no seu artigo 31, número 1, que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no dito precepto, o Consello da Xunta de Galicia acordou, o 16 de setembro de 2010, facultar a persoa titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
O cesamento de Sagrario Franco Malvar como presidenta da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 20 de novembro de 2020
ORDE do 20 de novembro de 2020 pola que se dispón o cesamento do presidente da Autoridade Portuaria de Ferrol-San Cibrao.
Consellería do Mar — II. Autoridades e persoal — 27/11/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, establece no seu artigo 31, número 1, que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no dito precepto, o Consello da Xunta de Galicia acordou, o 16 de setembro de 2010, facultar a persoa titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
O cesamento de José Manuel Vilariño Anca como presidente da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 20 de novembro de 2020
EXTRACTO da Resolución do 18 de novembro de 2020, da Dirección Xeral de Relacións Laborais, pola que se publica o crédito para o exercicio 2020 das axudas recollidas na Orde do 22 de maio de 2018 pola que se ditan, con carácter permanente, normas de procedemento para a xestión das axudas previstas no Real decreto 3/2014, do 10 de xaneiro, polo que se establecen as normas especiais para a concesión de axudas previas á xubilación ordinaria no sistema da Seguridade Social a persoas traballadoras afectadas por procesos de reestruturación de empresas.
Consellería de Emprego e Igualdade — III. Outras disposicións — 26/11/2020

BDNS (Identif.): 534892.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Obxecto
Esta resolución ten por obxecto publicar o crédito, para o exercicio 2020, destinado ás axudas establecidas na Orde do 22 de maio de 2018.
Segundo. Bases reguladoras
Orde do 22 de maio de 2018 pola que que se ditan, con carácter permanente, as normas de procedemento para a xestión das axudas previstas no Real decreto 3/2014, do 10 de xaneiro, polo que se establecen as normas especiais para a concesión de axudas previas á xubilación ordinaria no sistema da Seguridade Social a persoas traballadoras afectadas por procesos de reestruturación de empresas (DOG núm. 108, do 7 de xuño de 2018).
Terceiro. Importe
Para o ano 2020 o importe é de 100.000 € con cargo á aplicación orzamentaria 09.40.324A.470.0, código de proxecto 2015/00508.
Santiago de Compostela, 18 de novembro de 2020
RESOLUCIÓN do 19 de novembro de 2020, da Secretaría Xeral da Emigración, pola que se fai pública a convocatoria da reunión da Comisión Delegada do Consello de Comunidades Galegas.
Vicepresidencia primeira e Consellería de Presidencia, Xustiza e Turismo — III. Outras disposicións — 26/11/2020

En cumprimento do establecido no artigo 28 do Decreto 111/2015, do 6 de agosto, polo que se aproba o Regulamento de organización e de funcionamento do Consello de Comunidades Galegas, coa conformidade do presidente da Xunta de Galicia,
Facer pública a convocatoria da reunión da Comisión Delegada do Consello de Comunidades Galegas, que se celebrará o día 21 de decembro de 2020, mediante videoconferencia, de conformidade co previsto nos artigos 21.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e 17.1 da Lei 40/2015, do 1 de outubro, de réxime xurídico do sector público.
Santiago de Compostela, 19 de novembro de 2020
RESOLUCIÓN do 10 de setembro de 2020, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no segundo cuadrimestre do ano 2020.
Consellería do Mar — III. Outras disposicións — 22/09/2020

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar, nos meses de maio, xuño, xullo e agosto de 2020, que se incorpora no anexo a esta resolución.
Santiago de Compostela, 10 de setembro de 2020
ORDE do 1 de setembro de 2020 pola que se nomea a persoa membro titular da vogalía da Comisión de Espectáculos Públicos e Actividades Recreativas de Galicia, en representación do sector das actividades recreativas.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 15/09/2020

O Decreto 82/2018, do 2 de agosto, polo que se regula a Comisión de Espectáculos Públicos e Actividades Recreativas de Galicia, sinala, no seu artigo 6, que as persoas titulares das vogalías serán nomeadas pola persoa titular da consellería competente en materia de espectáculos públicos e actividades recreativas, por proposta da Secretaría Xeral da Presidencia no ámbito da Presidencia da Xunta de Galicia respecto das vogalías en representación dos órganos superiores dependentes da Presidencia da Xunta de Galicia, das diferentes consellerías para os demais vogais en representación da Administración autonómica, da Federación Galega de Municipios e Provincias respecto das vogalías en representación da dita federación, e respecto das vogalías previstas no artigo 5.4.c) por proposta da dirección xeral con competencia en materia de espectáculos públicos, tendo en conta o seu grao de participación na elaboración da Lei 10/2017, do 27 de decembro, a representatividade que as entidades desempeñen, así como o ámbito territorial que abranguen.
En cumprimento desta, o día 24 de outubro de 2018, publicouse no Diario Oficial de Galicia a Orde do 17 de outubro de 2018, da Vicepresidencia e Consellería de Presidencia, Administracións Públicas e Xustiza, pola que se nomean as persoas membros titulares das vogalías da Comisión de Espectáculos Públicos e Actividades Recreativas de Galicia en representación dos sectores de espectáculos públicos e actividades recreativas, veciñanza e consumidores e usuarios.
Posteriormente, a Sentenza 78/2020, do 28 de febreiro, da Sala do Contencioso-Administrativo do Tribunal Superior de Xustiza de Galicia, anulou a referida Orde do 17 de outubro de 2018, no relativo ao nomeamento da vogal que representaba o sector das actividades recreativas.
Ao ser anulado o nomeamento de Mercedes Treviño Romero, en representación da Asociación de Empresarios da Verbena Galega (Asevega), pola antedita sentenza, procede facer un novo nomeamento para o sector das actividades recreativas, conforme coa proposta da Dirección Xeral de Emerxencias e Interior, e con base na fundamentación contida nela. En consecuencia,
Artigo único. Nomeamento da persoa membro titular da vogalía en representación do sector das actividades recreativas
Nomear membro titular da vogalía da Comisión de Espectáculos Públicos e Actividades Recreativas de Galicia, en representación do sector das actividades recreativas, a persoa que a seguir se relaciona:
– Alberto Dopico González, en representación da Asociación de Empresarios da Música da Verbena Galega (Asevega).
Esta orde producirá efectos desde o día seguinte ao da súa publicación no Diario Oficial de Galicia.
Santiago de Compostela, 1 de setembro de 2020
ORDE do 24 de agosto de 2020 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 16/09/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento, por petición propia, de Corina Porro Martínez como vogal representante da Comunidade Autónoma de Galicia no Consello de Administración da Autoridade Portuaria de Vigo, agradecéndolle os servizos prestados.
Santiago de Compostela, 24 de agosto de 2020
ORDE do 21 de agosto de 2020 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 16/09/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento, por petición propia, de José Manuel Balseiro Orol como vogal representante da Comunidade Autónoma de Galicia no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 21 de agosto de 2020
ORDE do 22 de agosto de 2020 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 16/09/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento, por petición propia, de Ovidio Rodeiro Tato como vogal representante da Comunidade Autónoma de Galicia no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 22 de agosto de 2020